โบรกฯเชียร์ “ซื้อ” BGRIM มองผลงานโตไม่หยุด ดันกำลังผลิตแตะ 3,245 MW ในปี 68
โบรกฯเชียร์ "ซื้อ" BGRIM มองผลงานโตไม่หยุด ดันกำลังผลิตแตะ 3,245 MW ในปี 68
โบรกฯเชียร์ "ซื้อ" BGRIM มองผลงานโตไม่หยุด ดันกำลังผลิตแตะ 3,245 MW ในปี 68
22 ส.ค. 2562

“ข่าวหุ้นธุรกิจออนไลน์” ได้ทำการรวบรวมข้อมูลเกี่ยวกับบทวิเคราะห์หุ้นบริษัท บี.กริม เพาเวอร์ จำกัด (มหาชน) หรือ BGRIM หลังมีนักวิเคราะห์หลายแห่งมีมุมมองเชิงบวกต่อผลการดำเนินงานในอนาคตของบริษัท
โดยบล.บล.ไอร่า ระบุในบทวิเคราะห์ฯแนะ “ซื้อลงทุน” หุ้น BGRIM คาดกำไรสุทธิมีโอกาสทำจุดสูงสุดต่อเนื่องอย่างน้อยถึงปี 64 โดยคาด BGRIM จะมีผลการดำเนินงานเติบโตต่อเนื่อง 6-7 ปีข้างหน้า จากการเปิดดำเนินงานโรงไฟฟ้าในไทย ลาว และเวียดนาม ส่งผลให้มีกำลังการผลิตเพิ่มขึ้นเป็น 3,245 MW ในปี 68 จาก 2,076 MW เมื่อปี 61
ทั้งนี้ เมื่อวันที่ 17 มิ.ย.62 BGRIM เริ่มเปิดดำเนินงานเชิงพาณิชย์ โครงการโรงไฟฟ้าที่เวียดนาม (1) โครงการ DT1 (BGRIM ถือหุ้น 55%) และ DT2 (BGRIM ถือหุ้น 55%) กำลังการผลิตรวม 420 MW ซึ่ง COD เมื่อวันที่ 3 มิ.ย. และ 13 มิ.ย.62 และ (2) โครงการ Phu Yen TPP (BGRIM ถือหุ้น 80%) เริ่ม COD เมื่อวันที่ 10 มิ.ย.62
นอกจากนี้ BGRIM อยู่ระหว่างเจรจาโรงไฟฟ้าเพิ่มเติมในอีกหลายประเทศ เช่น เกาหลี ไต้หวัน ฟิลิปปินส์ และมาเลเซีย โดยอาศัยความแข็งแกร่ง จากเครือข่ายของ BGRIM ในต่างประเทศ
อย่างไรก็ตามปัจจุบันหุ้นซื้อขาย บน PE ปี 63 ประมาณ 28 เท่า พร้อมคาดผลตอบแทนจากเงินปันผลปี 62 อยู่ที่ 1.2% พร้อมประเมินราคาเป้าหมายปี 62 ที่ 39.00 บาท (DCF)
ด้านบทวิเคราะห์ บล.แลนด์ แอนด์ เฮ้าส์ แนะนำ “ซื้อเก็งกำไร” ราคาเป้าหมาย 37 บาท/หุ้นจากเดิม 34 บาท โดยบริษัทมีแนวโน้มดีต่อเนื่องในไตรมาส 3/62 ซึ่งคาดกำไรปกติจะปรับขึ้นจากไตรมาสก่อน เป็นผลจาก 1) คาดต้นทุนก๊าซลดลง ทำให้อัตรากำไรสูงขึ้น 2) รับรู้กำไรเต็มไตรมาสของโรงไฟฟ้า DTE 1&amp;2 และ Phu Yen ในเวียดนาม รวมทั้งโรงไฟฟ้า น้ำแจ 1 ซึ่งเริ่มผลิต COD เมื่อ มิ.ย.62
ขณะที่ไตรมาส 4/62 คาดกำไรอ่อนตัวเพราะโรงไฟฟ้ามีแผนหยุดซ่อมมากกว่าในช่วงไตรมาส 3/62 ขณะที่มีกำลังผลิตใหม่เพิ่มขึ้นเพียง +4.8 MW จากโรงไฟฟ้าขยะอุตสาหกรรม (Interchem) ซึ่งเริ่มผลิตใน ธ.ค.62  (บริษัทถือหุ้น 48%) ทำให้กำไรในช่วงครึ่งหลังของปีนี้ทรงตัวกับช่วงเดียวกันของปีก่อน
ทั้งนี้ แนะนำ “ซื้อเก็งกำไร” เนื่องจาก 1) ราคาหุ้นปรับขึ้นทำให้มี upside gain จำกัดเพียง +1% 2) กำไรเติบโตตามกำลังผลิตที่เพิ่มขึ้นของโครงการในมือ+มี Upside จากการลงทุนใหม่ในต่างประเทศเพิ่มเติม 3) การซื้อโรงไฟฟ้า (M&amp;A) ในไทย นอกจากนี้บริษัทจ่ายปันผลครึ่งปีแรก 0.15 บาทต่อหุ้น ขึ้น XD เมื่อ 27 ส.ค. และกำหนดจ่ายปันผล 10 ก.ย.62